LÄHI-ITÄ AIKAJANALLA Amir Tsarfati & Jonathan Hessen
Shalom ja tervetuloa ohjelman pariin!
Olen Jonathan Hessen. Meillä on yhteys Galileaan ja Amir Tsarfatiin.
Mitä kuuluu? - Shalom! Hyvää!
Olen valmis palvelemaan Britannian- matkastani hyvin levänneenä.
Toivottavasti teillä on vähän viileämpää kuin täällä Jerusalemin helteessä.
Paljon viileämpää. Oli sadetta ja sumua.
Britteinsaarilla tuntui aivan eri planeetalta.
Palasimme Israeliin koko vuoden kuumimpana viikkona.
Täällä Jerusalemissa tuntuu samalta.
Avataanko tämänpäiväinen ohjelma rukouksella?
Paneudutaan sitten niihin aiheisiin, jotka sovimme ennen kuvausten alkua.
Selvä. Isä, kiitämme Sinua paljon kaikesta, mitä ympärillämme tapahtuu.
Tiedämme, että kaikki on Sinun kädessäsi. Istut valtaistuimella.
Toivot, että kaikki pelastuisivat Messiaan kautta.
Tiedämme, että ympärillä tapahtuu asioita, joita on vaikea ymmärtää.
Mutta tieto siitä, että Sinulla on kaikki valta, on lohtumme ja turvamme.
Pyydämme, että tämän ohjelman kautta -
yhä useampi saa lohtua, rohkaisua ja viisautta -
ymmärtää aikoja, joissa elämme.
Kiitämme ja siunaamme Sinua rakkaan Messiaamme, -
kuninkaiden Kuninkaan ja herrojen Herran, Jeshuan, nimessä. Aamen.
Haluan uskoa, että me kaikki tiedämme, -
missä ikinä tätä katsotaankin, -
miten vaikea ja haastava on tilanne kaikkialla maailmassa.
Mailla on vaikeaa taloudellisesti.
Inflaatio jyllää Yhdysvalloissa, Euroopassa, Aasiassa, -
Australiassa ja myös täällä Israelissa sekä Afrikassa.
Hopeareunuksena on se, että Jumala hallitsee yhä.
Yritämme kuitenkin määrittää tänään eri muuttujia.
Aloitettaisiinko Jumalan Sanalla?
Katsotaan hieman, mitä Sanan kirjoittamisen aikaan tapahtui -
ja miten sitä voi soveltaa nykypäivään -
siinä todellisuudessa, jossa elämme.
Avataanko Sakarjan luku 9?
Sakarja 9.
Yritetään tunnistaa se sieltä.
Luepa luku ja selitä sitä sitten, -
niin kuin Herra ohjaa.
Aloitan Sakarjan luvusta 9.
"Ennustus, Herran sana, Hadrakin maata vastaan, -
ja Damaskoon se laskeutuu.
Sillä Herran silmä katsoo ihmisiä, kaikkia Israelin sukukuntia -
ja myös Hamatia, joka on sen kanssa rajatusten, -
sekä Tyyroa ja Siidonia, sillä ne ovat sangen viisaat.
Tyyro on rakentanut itsellensä linnoituksia -
ja kasannut kokoon hopeata kuin tomua ja kultaa kuin katujen lokaa.
Katso, Herra köyhdyttää sen ja syöksee mereen sen voiman, -
ja se itse poltetaan tulella.
Sen näkee Askelon ja peljästyy, -
ja Gassa, ja vapisee kovin, ja Ekron, sillä sen toivo joutuu häpeään.
Ja Gassasta hukkuu kuningas, eikä Askelonissa enää asuta.
Asdodissa asuu sekasikiöitä, ja minä hävitän filistealaisten ylpeyden.
Mutta minä poistan veret hänen suustansa -
ja heidän iljetyksensä hänen hampaittensa välistä, -
ja hänestäkin jää jäännös meidän Jumalallemme; -
hän on oleva niin kuin sukuruhtinas Juudassa, -
ja Ekron on oleva niinkuin jebusilainen.
Minä teen leirini temppelini suojaksi sotajoukoilta, -
jotka tulevat ja menevät, -
eikä tule käskijä enää heidän kimppuunsa, -
sillä nyt olen minä sen omin silmin nähnyt.
Iloitse suuresti, tytär Siion, riemuitse, tytär Jerusalem, -
sillä sinun kuninkaasi tulee sinulle! Vanhurskas ja auttaja hän on, -
on nöyrä ja ratsastaa aasilla, aasintamman varsalla.
Ja minä hävitän vaunut Efraimista ja hevoset Jerusalemista.
Sodan jousi hävitetään, ja hän julistaa rauhan kansoille.
Ja hänen hallituksensa ulottuu merestä mereen, -
Eufrat-virrasta hamaan maan ääriin. Ja myös sinun vankisi -
minä sinun liittosi veren tähden päästän pois vedettömästä kuopasta.
Tulkaa takaisin varustukseen, te vangit, joilla on toivo; -
myös tänä päivänä minä julistan: kaksin verroin minä sinulle korvaan.
Sillä minä jännitän Juudan jousekseni, panen siihen nuoleksi Efraimin -
ja nostan sinun poikasi, Siion, sinun poikiasi vastaan, Jaavan, -
ja teen sinut sankarin miekan kaltaiseksi.
Herra on näkyvä heidän yllänsä, ja hänen nuolensa lähtee kuin salama.
Herra, Herra puhaltaa pasunaan ja kulkee etelän myrskytuulissa.
Herra Sebaot on suojaava heitä, ja he syövät, ja he tallaavat linkokiviä, -
he juovat ja pauhaavat niinkuin viinistä ja ovat täynnä, -
niinkuin uhrimaljat, niinkuin alttarin kulmat.
Ja Herra, heidän Jumalansa, on sinä päivänä auttava heitä, kansaansa, -
joka on kuin hänen lammaslaumansa; -
sillä he ovat kruunuun kiinnitettyjä kiviä, -
jotka kohoavat yli hänen maansa. Sillä kuinka suuri -
onkaan oleva heidän onnensa, heidän ihanuutensa: -
vilja saa kasvamaan nuorukaiset ja rypälemehu neitsyet!"
Aamen ja aamen. Tämä on kaunista, erityisesti...
se osa, jossa selvästikin näemme, että nämä ovat toteutuneita profetioita, -
etenkin profetia Jeesuksesta -
ratsastamassa aasilla -
sisään Jerusalemin kaupunkiin.
Tahtoisin kuulla sinun näkemyksesi tästä.
Tässä on ilmeinen yhteys Libanonin ja Gazan välillä.
Sellainen on nyt olemassa. Hizbollah sekä Hamas tai PIJ -
ovat aika läheisissä väleissä, ja ne tekevät yhteistyötä.
Aiemmin tässä kuussa oli tapaaminen -
PIJ:n johtaja Ziyad al-Nakhalahin -
ja Hizbollahin johtaja Hassan Nasrallahin välillä.
Molemmat ovat Iranin nukkehallitsijoita.
Iranhan yrittää tuhota Israelin juutalaisvaltion, Jumalan silmäterän.
Miten näet sen tuota päivää vasten, -
kun tultiin siihen pisteeseen, että Jumala julisti Herran nimeä -
kaikkien niiden haasteiden ja kaiken riidan keskellä?
Jumalalla oli yhä valta, ja Hänen sanansa tuli julki.
Aivan ensimmäisenä täytyy tunnustaa se, -
että konflikti Israelia vastaan on lähtökohtaisesti hengellinen.
Jos siitä poistetaan hengellinen näkökulma, -
poistuu ainoa keino ymmärtää sitä, mitä todellisuudessa on meneillään.
Alusta asti, alkumetreillä, kun Israelin kansa lähti Egyptistä, -
faarao yritti tappaa heidät, sitten amalekilaiset ja aramilaiset, -
kaikki ne kansat.
Kun Israel tuli maahan, filistealaiset yrittivät vallata maan ja tappaa heidät.
Sitten tuli muita kansoja, assyrialaiset, babylonialaiset, -
kreikkalaiset, roomalaiset ja heitä ennen persialaiset.
Historiassa ei ole ollut yhtäkään ajanjaksoa, -
jolloin Israel olisi ollut kansa, -
jota viholliset sen ympärillä eivät olisi vainonneet.
Syy on hyvin yksinkertainen.
Se, mikä on Jumalan ja Jumalasta, on sitä, mitä Jumalan vihollinen vihaa.
Islam on uusi uskonto, verraten uusi uskonto.
Se alkoi levitä 600-luvulla.
Vimma tuhota Israel ja hävittää se tyystin -
alkoi jo Egyptistä lähdön aikaan. Se ei ole mitään uutta.
Voimme nähdä selvästi, että Sakarja, samoin kuin Jeremia ja Jesajakin, -
kirjoittaa kokonaisen listan tuomioista, jotka Kaikkivaltias Jumala, -
Israelin Jumala, Aabrahamin, Iisakin ja Jaakobin Jumala, -
toimeenpanee noille kansoille.
Tätä tuomiota ei toimeenpanna vain siksi, -
että he eivät ole juutalaisia tai Israel.
Kaikkia kansoja, jotka seisoivat Israelin rinnalla, auttoivat Israelia -
ja suhtautuivat Israeliin suopeasti, siunattiin.
Kaikki kansat, jotka vastustivat Israelia -
syrjäyttääkseen Jumalan ja israelilaiset sekä valloittaakseen maan, tuomittiin.
Nämä kansat on lueteltu. Filistealaiset, Tyyron ja Siidonin kuninkaat.
Ne on lueteltu tässä.
Tyyron kuninkaan sanotaan pitäneen itseään Jumalana.
Hän ja hänen kaupunkinsa olivat niin rikkaita.
Aleksanteri Suuri ja muut tuhosivat kaupungin myöhemmin.
Tiedämme, että välillä kansan vauraus, rikkaus ja valta -
saavat johtajan ajattelemaan, että hän on jumala.
Ja Jumala antaa heille aina tuomion.
Mutta näemme myös, että samaan aikaan, kun Jumala antaa tuomionsa -
ihmiskunnan syntisyyden takia, Hän avaa myös pelastuksen tien.
Ja tuo tie tulee jakeesta 9 eteenpäin: "Iloitse suuresti, tytär Siion, -
riemuitse, tytär Jerusalem, sillä sinun kuninkaasi tulee sinulle!"
Israelin todellinen Kuningas, jonka valta ulottuu, kuten luemme, -
joesta maan ääriin, merestä mereen, on Jeesus.
Hän saapuu ensin nöyränä palvelijana, -
ei ratsastaen hevosella vaan aasilla.
Mutta tahdon muistuttaa, että Ilmestyskirjan luvussa 21 -
Hän saapuu hevosella ratsastaen.
Juudan heimon leijona, Jumalan Sana, -
tulee takaisin ja toimeenpanee tuomion.
Silloin Hän saapuu kuninkaiden Kuninkaana ja herrain Herrana, -
ja Hän ei hallitse vain taivaasta, vaan fyysisesti Jerusalemista -
koko maailmaa.
Kiintoisaa, ja ennen kaikkea kiitos Jumalalle.
Tahdon tuoda esiin myös jotain, mikä juuri tuli mieleeni, -
kun Israelin kuningaskunnan ja filistealaisten välillä oli sota -
Daavidin aikana, ennen kuin hänestä tuli kuningas -
ja ennen hänen voiteluaan. Voimme nähdä historiallisesta asiayhteydestä, -
että filistealaisten ja Israelin sota oli strateginen.
Sekä Israelilla että filistealaisilla oli intressejä.
Historiallista asiayhteyttä voi tutkia eri kulmista.
Siinä tullaan kuitenkin siihen, että strategisen kilpailun keskellä -
oli yksi ihminen, jonka Jumala oli määrännyt -
tulemaan ja voittamaan Goljatin -
ja olemaan se sankari, jonka siemenestä tulisi aikanaan Messias, -
Herramme ja Vapahtajamme Jeesus.
Tänäänkin, kun tarkastelemme isoa kuvaa, -
ymmärrämme, että elämme strategisen kilpailun aikakautta.
Mahtimaat kilpailevat maailman resursseista, -
kirjaimellisesti mammonasta, siitä, kuka pystyy hankkimaan eniten -
tyydyttääkseen kyseisen kansallisvaltion tarpeet.
Toki ajatellaan strategisia intressejä ja parasta lähestymistapaa, -
mutta loppujen lopuksi tässä koko asiayhteydessä -
myös Israelilla on rooli.
Israelin rooli ei siinä ole pelkästään fyysinen.
Se on mukana lännen ja Yhdysvaltojen leirissä.
Se pitää Yhdysvaltoja strategisena selkänojana -
Israelin valtion strategisille turvallisuusintresseille.
Mutta siinä on myös hengellinen elementti.
Jumala vahvisti Israelin valtion synnyllä -
Jumalan Sanan ja osoitti, että edelleen 2000-luvulla -
Jumalan Sana on ikuinen.
Se ei ole vain eilistä.
Se on tässä päivässä. Se on läsnä tänään, ja se on läsnä huomenna.
Ja muista, että 3 000 vuotta sitten -
Daavidin ja filistealaisten aikoina -
nämä kaksi kansaa, filistealaiset ja israelilaiset, -
tulivat kumpikin maahan eri puolilta.
Israelilaiset tulivat idästä Jerikon kautta.
Filistealaiset tulivat lännestä Välimereltä Gazan kautta.
Niistä yksi on oikea omistaja, ja toisen nimi on "tunkeutujat".
Sanan "filistealainen" pohjana on sana "tunkeutua".
Ja tähän päivään saakka ongelma on ollut sama: -
nyt toiset ovat palanneet lännestä, -
ja toiset tulivat eri puolilta 1800- luvun lopussa ja 1900-luvun alussa.
Toinen on oikea omistaja, toinen on tunkeutuja.
Maailma vain kääntää kaiken ympäri -
ja sanoo oikeaa omistajaa tunkeutujaksi ja päinvastoin.
Näimme sen silloin ja näemme sen nyt, koska se on hengellistä.
Se on sama juttu. Siksi pidän Vanhan testamentin profetioiden lukemisesta, -
sillä kaikki, mitä tapahtui silloin, tapahtuu tänään.
Kaikilla Vanhan testamentin profetioilla on kaksoismerkitys.
Se kertoo siitä, mitä tapahtui mutta myös mitä tapahtuu tulevaisuudessa.
Puhutaanpa tämän päivän todellisuudesta.
Haluaisin lukea kaksi sitaattia.
Ensimmäinen on pääministeri Jair Lapidilta.
Asiayhteys on vuoden 2015 ydinsopimuksen elvyttäminen.
Se tunnetaan myös nimellä yhteinen kattava toimintasuunnitelma.
Näemme eri päätöksentekijöiden tekevän päätöksiä, -
jotka eivät aina tunnu meistä loogisilta.
Huolimatta siitä, syntyykö sopimusta vai ei, -
pääministeri Lapid jatkaa ainakin tässä suhteessa -
edeltäjänsä Naftali Bennettin -
ja tämän edeltäjän, pääministeri Netanjahun, linjalla.
Lapid sanoo: "Jos sopimus allekirjoitetaan, ja se ei sido meitä, -
emme ole sopimusosapuoli ja se ei rajoita meitä.
Olemme käskeneet puolustusvoimia ja Mossadia -
valmistautumaan kaikkiin skenaarioihin.
Olemme valmiit toimiin Israelin puolustamiseksi.
USA ja maailma ymmärtävät sen. Se tulisi Israelin yhteiskunnankin tietää."
Ymmärtääkö Israelin yhteiskunta sen, kuten muu maailma nähtävästi tajuaa?
Israelilaiset lakkasivat kauan sitten uskomasta sopimuksiin Iranin kanssa.
Iranilaiset petkuttavat maailmaa.
He ovat petkuttaneet, petkuttavat ja petkuttavat vastakin. Sellaisia he ovat.
Niin he toimivat. Yhtä asiaa heissä ihailen.
Heillä on kärsivällisyyttä. Se puuttuu muulta maailmalta.
He voivat odottaa ja odottaa. He uuvuttavat muut neuvotteluissa, -
kunnes muut tekevät, niin kuin he haluavat.
Ja todellakin lähes kaikki, mitä he halusivat...
He tajusivat, että heti Bidenin hallinnon alkumetreillä -
monet pakotteet oli jo poistettu.
Iran alkoi tehdä kauppaa monien maiden kanssa.
Ja siksi he kohottivat panoksia niin, -
että he ajattelivat: "Katsotaan, paljonko voimme saada."
Ja he eivät olleet uskoa, paljonko sekä eurooppalaiset -
että amerikkalaiset ovat valmiit maksamaan -
palauttaakseen sopimuksen, joka ei vie meitä vuoteen 2015.
Kunpa olisimmekin vuodessa 2015, -
jolloin Iranilla ei ollut näin paljon teknologiaa ja väkevöityä uraania.
Jopa Mossad-johtaja sanoi, että kaikki on suurta huijausta.
Hän sanoi niin, en minä.
Hän nolasi Lapidin, sillä hänen ei olisi pitänyt sanoa niin.
Israelilaiset eivät usko siihen.
Israelilaisista 90 % ymmärtää, että se on huono asia.
Emme halua, että se toteutuu.
Mutta kuten aiemmin sanoit, -
Amerikalla on erilaiset intressit kuin Israelilla.
Se katsoo asioita laajemmin.
Kaikessa rehellisyydessä, Mossadin johtaja David Barnea, -
joka on hyvin osaava henkilö, hyvin suoraselkäinen, -
ja tulee samasta yksiköstä kuin entinen pääministeri Netanjahu, -
entinen pääministeri Bennett -
ja sisäisen turvallisuuden päällikkö...
tai sisäisen turvallisuuden ministeri.
Ja monet muut. Se on erikoisyksikkö Sajeret Matkal.
He kaikki tulevat samasta pienestä ryhmästä.
He ovat hyvin taitavia tekemään päätöksiä -
ja myös hyvin tarkkanäköisiä.
Hän puhui julkisuudessa ja mainitsi muitakin asioita -
toimittajajoukolle täällä Jerusalemissa, -
että kun tarkastelee koko kuvaa, -
nyt yritetään hoitaa tämänhetkistä tilannetta, -
mutta iranilaisille tulee tietty hetki, jolloin strategisesti sanottuna -
arvio on, ettei se pyri erityisesti hankkimaan ydinasetta, -
ei ainakaan tuota nimenomaista asetta. Samaa mieltä on myös -
puolustusvoimien entinen tiedustelujohtaja Tamir Hayman.
He eivät tietenkään avaa kaikkea.
Siitä kuitenkin käydään keskustelua.
Luen sitaatin kenraalimajuri Tamir Haymanilta, -
joka on yhä reservissä ja neuvoo esikuntaa tiedusteluasioissa.
Hän sanoo: "Yhdysvallat haluaa sopimuksen -
omista näkökulmistaan, jotka ovat laajemmat kuin Israelin näkökulmat.
Yhdysvalloilla on oman maansa sisäinen intressi.
Sillä on intressejä, jotka liittyvät kilpailuun Kiinan ja Venäjän kanssa.
Sen pitää satsata resursseja Eurooppaan ja sotaan siellä.
Iranin kansion sulkeutuminen ainakin kahdeksaksi vuodeksi -
auttaa valmistautumaan aikaan sopimuksen jälkeen.
Amerikkalaisille se on tärkeämpi intressi.
Siksi Israelin vaikutus sopimukseen tai allekirjoittamiseen on vähäinen."
Oletko samaa mieltä? - Ehdottomasti en.
En ole kenraali, -
ja minun täytyy ehdottomasti pysyä nöyränä -
ja tunnustaa, että nämä ihmiset ovat kokeneita.
Kaikki tietävät kuitenkin, että iranilaiset hämäävät kaikkia, -
mukaan lukien itseään.
Kesäkuussa 2022 Kansainvälinen atomienergiajärjestö IAEA -
hyväksyi päätöslauselman, joka tuomitsee Iranin siitä, -
että IAEA löysi uraanihiukkasia ainakin kolmesta paikasta, -
joista Iran ei ollut ilmoittanut. Iran ei ole vieläkään pystynyt selittämään, -
mitä uraani teki siellä.
Ja nyt iranilaiset sanovat palaavansa sopimukseen, -
jos tuo tutkimus suljetaan.
Toisin sanoen: "Saitte meidät kiinni, mutta teidän pitää unohtaa se, -
jotta voimme mennä eteenpäin."
Palataanpa siihen hetkeen, kun kenraali Qassem Suleimani tapettiin.
Koko maailma ajatteli silloin, -
että jos jotain sellaista tapahtuu, syttyy maailmansota.
Itse asiassa sitä seurasi järkyttynyt, pelästynyt ja pelokas Iranin hallinto, -
joka ei pystynyt mihinkään. Se oli sille niin iso nöyryytys, -
että se julisti, että sopimuksen allekirjoittamisenkin jälkeen -
se varaa oikeuden kostaa niille, jotka suunnittelivat Suleimanin murhan.
Tähtään tällä siihen, että kun on päättäväinen -
ja iskee oikeaan kohtaan, he pelkäävät.
Kun yrittää jotenkin viivytellä ja ostaa aikaa, -
silloin vain antaa heille aikaa, ja sitä he haluavat ja tarvitsevat -
viedäkseen hankkeensa päätökseen ja jatkaakseen peittelyä.
En epäile hetkeäkään, etteikö heillä ole jo kaikki tarvittava.
Olen vain hämmästynyt siitä, -
että Eurooppa ja Amerikka ovat valmiit elämään sen kanssa.
Israel tuskin on valmis elämään sen kanssa.
Kun Lapid sanoi, että puolustusvoimat ja Mossad ovat saaneet ohjeet, -
ja Mossad-johtaja sanoi, että Mossad tietää, -
miten tuo uhka poistetaan, -
hän sanoi, en minä, se on Israelilla vielä edessä, -
sillä tämä sopimus antaa Iranille vain kosher-leiman tehdä, mitä se tahtoo.
Hyvin lyhyesti, -
olen samaa mieltä suurimmasta osasta, -
erityisesti Yhdysvalloista, -
joka haluaa keskittyä...
Bidenin hallintohan teki alussa selvityksen siitä, -
mihin sen tulisi keskittää sotilas- ja puolustusresurssinsa -
ja suunnata investointinsa.
Keskusteltiin pitkään kääntymisestä itään päin ja Kiinaan keskittymisestä.
Tietysti Venäjän tilanne oli sellainen, -
mitä USA ei ehkä odottanut.
Se kuitenkin etsi vaihtoehtoja vahvistaa tai patistaa Eurooppaa, -
jotta tämä pystyisi vastaamaan Venäjälle voimakkaammin, -
niin että jos USA:n täytyy vastata Kiinalle, -
se haluaa, että Euroopan maat pystyvät vastaamaan -
kakkostason uhkalle, Venäjälle.
Ja kolmannen uhan, erityisesti Iranin, tulisi olla mukana järjestelyssä, -
jossa Israel, Persianlahden yhteistyö- neuvosto, maltilliset muslimimaat, -
kuten Saudi-Arabia, Arabiemiraatit, Bahrain ja Egyptikin -
pystyvät yhteistyössä vastaamaan siihen uhkaan.
Voimme nähdä siinä hieman USA:n ajattelua tässä asiayhteydessä, -
josta voi käynnistyä kehityskulkuja, -
jotka sitten asettuvat linjaan...
Valtava fiasko kaikkialla. USA epäonnistui Afganistanissa.
Se epäonnistui Taiwanin suhteen ja Venäjän suhteen Ukrainassa.
Se epäonnistuu Iranin suhteen.
Tämä hallinto on valtava fiasko kaikissa ulkopoliittisissa kysymyksissä.
Ja en ole yllättynyt, sillä kun katson Raamattua, -
näen selvästi, että Israel ei saa yhtään apua Amerikalta -
tulevassa suuressa sodassa, josta Raamattu puhuu.
Jotta niin voi käydä, Amerikan täytyy joko kääntyä Israelia vastaan, -
mitä pidän epärealistisena, -
tai Amerikka lakkaa olemasta vahva maailman johtaja, -
joka pystyy auttamaan Israelia sotilaallisesti.
Valitettavasti meidän täytyy päättää tähän.
Amir, kiitos, että olit mukana.
Jatkamme keskustelua tästä ja muista tärkeistä aiheista -
ensi kuussa lähetettävässä jaksossa.
Mutta hopeareunus: Jumala hallitsee. Kiitos Jumalalle siitä.
Kiitos, Amir. Kiitos myös kaikille veljille ja sisarille, -
jotka katsovat tätä.
Siunausta, shalom ja nähdään ensi kuussa seuraavan jakson parissa!
Suomennos: Marianne Tenetz